
DIRECȚIA BIODIVERSITATE
 Nr.: 139204      

REFERAT DE APROBARE

O prioritate majoră în strategia autorității publice centrale pentru protecția mediului este conservarea durabilă a speciilor de floră și faună sălbatice, în conformitate cu prevederile Directivei Consiliului Europei 92/43/CEE privind conservarea habitatelor naturale şi a speciilor de faună şi floră sălbatică.
Prezentul proiect de ordin acordă derogarea pentru capturarea/recoltarea a 20 de exemplare din specia Canis aureus, Fundației Rewilding România în baza procedurii de acordare a derogărilor de la măsurile de protecție strictă a speciilor de floră și faună sălbatice, iar acțiunile vizează capturarea/recoltarea, preluarea de probe biologice, efectuarea măsurătorilor biometrice, montarea unor colare GPS și eliberarea ulterioară a exemplarelor din specia respectivă.
 La baza elaborării prezentului ordin au stat prevederile at.38 alin.(2) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr.49/2011, de asemenea, prevederile Ordinului ministrului mediului și al ministrului agriculturii, pădurilor și dezvoltării rurale nr. 203/14/2009 privind procedura de stabilire a derogărilor de la măsurile de protecţie a speciilor de floră şi de faună sălbatice.
Derogările se stabilesc de către autoritatea publică centrală pentru protecţia mediului, cu avizul Academiei Române, anual şi ori de câte ori este nevoie, cu condiţia să nu existe o alternativă acceptabilă, iar măsurile derogatorii să nu fie în detrimentul menţinerii populaţiilor speciilor respective într-o stare de conservare favorabilă în arealul lor natural.
La stabilirea derogării au fost întrunite cumulativ condițiile prevăzute la art.1 alin.(3) din Ordinului ministrului mediului și al ministrului agriculturii, pădurilor și dezvoltării rurale  nr. 203/14/2009 privind procedura de stabilire a derogărilor de la măsurile de protecţie a speciilor de floră şi de faună, respectiv nu există o alternativă acceptabilă, iar măsurile derogatorii nu sunt în detrimentul menținerii populației într-o stare de conservare favorabilă.
Menționăm că proiectul de ordin prin care se acordă derogarea pentru capturarea/recoltarea a 20 de exemplare din specia Canis aureus va fi adus la cunoştinţa publicului prin publicarea pe site-ul Ministerului Mediului, Apelor și Pădurilor, în conformitate cu prevederile Legii nr. 52/2003 privind transparenţa decizională în administraţia publică
Ținând cont de cele menționate anterior și având avizul favorabil al Academiei Române, nr.213/18.05.2026, s-a elaborat proiectul de ordin pentru aprobarea derogării în scopul cercetării științifice pentru unele specii de faună sălbatică, pe care îl supunem spre aprobare.

